open-index/open-wikipedia-markdown huggingface dataset:
Tomé (nome)

[miniatura|300px|*A incredulidade de San Tomé* ([Caravaggio)]]

**Tomé** (pronuncia: [toˈmɛ]) é un nome propio masculino galego e portugués. A súa orixe é o siríaco *Toma*.

## Uso do nome 
A grafía antiga deste nome en galego-portugués era **Thomé** (ex. Pazo de Santhomé, en Vigo). En portugués tamén se grafou coma **Tomaz** ata o acordo ortográfico de 1943.

Non se trata dun nome de orixe bíblica, mais si dunha palabra en aramaico para designar **xemelgo**: ** תום**, **Tôm**, **Tômâ** ou '''Tau'ma**, posteriormente traducida a lingua grega como **Δίδυμος** ou **Didymos**. Como se utilizaba esa palabra xunto ao nome de Xudas Tomé nos escritos bíblicos para distinguilo de Xudas Iscariote e de Xudas Tadeu, acabouse por se consagrar esa palabra como un antropónimo, na forma de San Tomé. Ata hoxe cuestiónase de quen era realmente irmán xemelgo Xudas Tomé, talvez de Xudas Tadeu. Do grego, o nome foi traducido ao latín **Thomas'*, de aí as dúas variantes lexítimas en galego portugués: *Tomás* e *Tomé*, e posteriormente ao xermánico *Thomas*.

O nome Tomé non era moi popular, ata o século XII cando ten lugar o martirio de San Tomé Becket. Nos séculos posteriores o sentido relixioso do nome foi reforzado por outras personalidades católicas, como Tomé de Aquino. Hoxe, aínda, non se asocia tanto este nome á relixiosidade coma outros máis populares.

Foi un nome común na antigüidade en Galicia, xa que existen 47 parroquias galegas que teñen a San Tomé como patrón (véxase: Parroquias de Galicia baixo a advocación de San Tomé).

### Etnografía 
* *San Tomé, agarra o cocho polo pé''.

## Variantes noutras linguas 
* Alemán: Thomas
* Árabe: Touma
* Aragonés: Tomás
* Aramaico: תום
* Belaruso: Тамаш (Tamash)
* Bretón: Tomaz
* Búlgaro: Тома (Toma)
* Castelán: Tomás
* Catalán: Tomàs
* Checo: Tomáš
* Chinés: 多馬 (Duo-Ma, Biblical), 湯瑪斯 (Tang-ma-si)
* Coreano: 도마 (Doma; Toma; bíblico), 토머스 (Tomeoseu; T'omŏsŭ)
* Croata: Toma, Tomislav, Tomo, Tomica
* Dinamarqués: Thomas
* Eslovaco: Tomáš
* Esloveno: Tomaž
* Estoniano: Toomas
* Finés: Tuomas
* Francés: Thomas
* Gaélico escocés: Tòmas
* Galés: Tomos
* Grego, Antigo: Θωμᾶς (Thōmâs) = Moderno Θωμάς (Thomás) (San Thomas tamén: Δίδυμος (Didymos, "xemelgos"))
* Hebraico: Teomo 
* Húngaro: Tamás, Tamsin (feminino)
* Inglés: Thomas, Tom, Thom, Tommy
* Irlandés: Tomás, Tomhais (de túmulo), Tomhar (de trebón)
* Islandés: Tómas
* Italiano: Tommaso
* Xaponés: トマス (Tomasu)
* Latín: Thomas (San Thomas tamén: Didymus)
* Malaiala: Thomas, Thommen, Oommen, Thommy, Tommy, Tom
* Neerlandés: Thomas
* Noruegués : Thomas, Tomas, Tom
* Polaco: Tomasz
* Portugués: Tomé ou Tomás.
* Romanés: Tomas
* Ruso: Фомá (Foma)
* Serbio: Тома (Toma)
* Sueco: Tomas
* Ucraíno: Хома́ (Ghomá)

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
* Parroquias de Galicia baixo a advocación de san Tomé.
### Ligazóns externas 
* Guía de nomes galegos. Nomes masculinos Real Academia Galega
Kotkan Titaanit

O **Kotkan Titaanit** é un equipo de hóckey sobre xeo da localidade de Kotka (Finlandia). Actualmente compite na terceira categoría do hóckey sobre xeo finés, a Suomi-sarja. Xoga os seus partidos como local no Ilona Areena, un pavillón con capacidade para 1.958 espectadores.

## Historia 
O equipo foi fundado o 28 de marzo de 1974. No 2007 conseguiu o ascenso á Mestis, segunda categoría do hóckey sobre xeo finés, categoría na que permaneceu dúas tempadas consecutivas, descendendo posteriormente ata a II-divisioona (cuarta categoría). Na tempada 2011-12 conseguiu novamente o ascenso á terceira categoría, a Suomi-sarja.

## Palmarés 
* **1 Suomi-sarja:** 2007

## Xogadores 
### Xogadores destacados 
* Devan Dubnyk (B2-júnior)
* Ossi-Petteri Grönholm
* Ossi Louhivaara
* Jari Multanen
* Arto Heiskanen
* Marko Sten
* Mika Iltola
* Pentti Lindegren
* Tony Arima

## Notas 
## Véxase tamén 
### Ligazóns externas 
* Sitio web oficial
Touch and Go Records

**Touch and Go Records** é unha disográfica independente estadounidense baseada en Chicago, Illinois. Despois da súa aparición como un fanzine caseiro en 1979, converteuse nun dos selos claves nas escenas *underground* e alternativa estadounidenses dos anos 80. Touch & Go labrouse unha reputación aventurándose a publicar traballos de bandas de noise rock como Butthole Surfers, Big Black e The Jesus Lizard. Xunto con outros selos independentes dos Estados Unidos como Twin/Tone, SST Records ou Dischord Records, Touch and Go axudou a espallar por todo o país unha serie de bandas underground formadas na escena indie pre-Nirvana. Eses selos presidiron o cambio dende o hardcore punk dominante na escena underground da época cara estilos máis diversos de rock alternativo que estaban aparecendo.

## Artistas 
* !!!
* All the Saints
* Angry Red Planet
* Arcwelder
* Arsenal
* Bedhead (catálogo anterior reeditado)
* Big Black
* Big Boys (recompilación reeditada do catálogo anterior)
* Blight
* The Black Heart Procession
* Blonde Redhead
* Brainiac
* Brick Layer Cake
* Butthole Surfers
* Calexico
* Cargo Cult
* Cash Audio
* Chrome (catálogo anterior reeditado)
* CocoRosie
* Crystal Antlers
* Daddy Longhead
* The Delta 72
* Didjits
* Die Kreuzen
* Dirty Three
* Don Caballero
* The Effigies
* Enon
* The Ex
* The Fix
* Flour
* The For Carnation
* Girls Against Boys
* Hose (recompilatorio ''God's Favorite Dog'')
* The Jesus Lizard
* Killdozer
* L-Seven 
* Laughing Hyenas
* Lee Harvey Oswald Band
* Low (sinxelo compartido con The Dirty Three)
* Man or Astro-man?
* Monorchid
* Naked Raygun (catálogo anterior reeditado)
* Necros
* Negative Approach
* The New Year
* New Wet Kojak
* Nina Nastasia
* Nirvana (sinxelo compartido con The Jesus Lizard)
* No Trend
* Phono-Comb
* P. W. Long
* Pinback
* Polvo
* Quasi
* Rachel's
* Rapeman
* Red Stars Theory
* Rodan
* The Rollins Band 
* Scratch Acid
* Seam
* Shannon Wright
* Shellac
* Silkworm
* Silverfish
* Skull Kontrol
* Slint
* The Standard
* Storm & Stress
* Supersystem
* Tar
* Ted Leo and the Pharmacists
* Three Mile Pilot
* Sally Timms
* TV on the Radio
* Urge Overkill
* Uzeda
* Violent Apathy
* Virgin Prunes
* Wuhling
* Yeah Yeah Yeahs

### Artistas de Quarterstick Records 
*Bad Livers
*Calexico
* DK3
*Dead Child
*June of 44
*Kepone
*The Mekons
* Mi Ami
*Peter Móren (de Peter, Bjorn and John)
*Mule
*Naked Raygun
*Tara Jane O'Neil
*Pegboy
*Phono-Comb
*Rachel's
*Rodan
*Henry Rollins
*Shipping News
*Sholi
*The Sonora Pine
*Therapy?
*The Uglysuit
*Volcano Suns
*Shannon Wright

## Véxase tamén 
### Ligazóns externas 
* Páxina oficial
Rovaniemen Kiekko

O **Rovaniemen Kiekko** ou **RoKi** é un equipo de hóckey sobre xeo da cidade de Rovaniemi (Finlandia). Actualmente compite na Mestis, a segunda categoría do hóckey sobre xeo finés. Xoga os seus partidos como local no Lappi Areena, un pavillón con capacidade para 3&nbsp;500 espectadores.

## Historia 
### Antecedentes 
Os inicios do hóckey sobre xeo remóntanse ao inicio da década de 1960, cando na pista de Lapinaukea os equipos RTP, RoPS, Lappi Seura e Lapin Lukko loitaban pola supremacía do hóckey na capital de Laponia, e xa en 1970 xogábanse xa competicións de mozos e homes na cidade.

A pesar de que na década de 1970 o RoPS, o Lapin Lukko e o Rovaniemen Lappi cesaron as súas operacións, o equipo máis forte da década anterior, o RTP, continuou a súa actividade durante algún tempo.

Na tempada 2008-09 ascendeu á segunda categoría do hóckey sobre xeo finés, a Mestis, logo de clasificarse para a cualificación como segundo da Suomi-sarja. Na liguiña o RoKi conseguiu a segunda posición, arrebatándolle a praza na segunda categoría aos Titaanit de Kotka no seu primeiro intento.

#### Líderes históricos 
Ao longo da súa historia dous xogadores do RoKi superaron a barreira dos 300 puntos. Nas estatísticas de xogo salienta a figura de Ilari Sainio, que con 18 tempadas no equipo de Rovaniemi é o líder en partidos xogados, puntos, asistencias e goles, ademais de ser o xogador que máis tempadas vestiu a camisola do equipo e o xogador máis penalizado. A continuación os rexistros das seis máximas puntuadoras históricas do equipo:

*Para os significados das abreviaturas véxase estatísticas do hóckey sobre xeo.*

#### Números retirados 
O RoKi ten retirado tres números de xogadores ao longo da súa historia. Todos os xogadores homenaxeados son finlandeses. A continuación todos os números retirados polo RoKi:

### Adestradores 
A continuación todos os adestradores do RoKi dende o seu ascenso á Suomi-sarja:

## Equipo feminino 
[miniatura|Xogadoras do [RoKi Naiset|RoKi durante un partido fronte o Ilves en Tampere durante a tempada 2022-23 da Naisten Liiga.]]
O RoKi conta cun equipo feminino que compite na Naisten Liiga, a máxima categoría do hóckey sobre xeo feminino en Finlandia, categoría á cal ascendeu na primavera de 2020. As mulleres do RoKi xogan tamén os seus partidos como locais no Lappi Areena, sendo un dos poucos equipos da Naisten Liiga que comparten estadio coa súa contraparte masculina.

O equipo participou por primeira vez nunha competición oficial na tempada 1999-2000, cando xogou no grupo de Laponia na II-divisioona. Na tempada 2014-15 o RoKi gañou o grupo 1 da Mestis, mais non puido conseguir o ascenso á máxima categoría ao finalizar na cuarta posición na serie final superior, ascenso que chegaría cinco anos despois.
** 1 medalla de prata: 2009

## Notas 
## Véxase tamén 
### Outros artigos 
* RoKi Naiset

### Ligazóns externas 
* Sitio web oficial
Escudo de Kenya

O **escudo de Kenya** foi aprobado o 15 de outubro de 1963. É un escudo terzado en faixa, de cor sable (negro), a división superior; de goles (vermello) con bordos de prata (branco), a división central; e de sinople (verde), a inferior.

A cor negra, o vermello acompañado por dous bordos brancos e o verde son as cores nacionais. O negro representa a xente de Kenya, o verde a agricultura e os recursos naturais, o vermello a loita pola liberdade e o branco representa a unidade e a paz. A franxa vermella do centro leva un galo de prata que sostén un machado que, segundo costumes locais, representa unha nova e próspera vida. O escudo e as lanzas simbolizan a unidade e a defensa da liberdade. Os soportes do escudo son dous leóns de Kenya, símbolo da protección, erguéndose sobre un fondo que contén os produtos agrícolas do país, café, peletre, sisal, té, millo e piñas. 

O pergamiño que contén o lema nacional “Harambee” (Traballemos Xuntos) sostén o escudo

## Véxase tamén 
### Outros artigos 
* Bandeira de Kenya
* Ee Mungu Nguvu Yetu
Laser HT

O **Laser HT** (anteriormente coñecido como **Kiekko-Laser**) foi un equipo de hóckey sobre xeo da cidade de Oulu (Finlandia). En decembro de 2011 declarouse en quebra económica e puxo fin a todo tipo de actividade. Xogaba os seus partidos como local no Oulun jäähalli, un pavillón con capacidade para 6.768 espectadores. Estaba afiliado ao Oulun Kärpät da SM-liiga.

## Historia 
O Kiekko-Laser fundouse no ano 2005 pola fusión de dous equipos da cidade de Oulu, o **Kiekko-Oulu** e o **Laser HT**. Trala fusión, o equipo comezou a competir na terceira categoría do hóckey sobre xeo finés, a Suomi-sarja. No 2010 o equipo gañou a Suomi-sarja e se clasificou para o playoff de promoción, no que conseguiu o ascenso á segunda categoría, a Mestis, tras derrotar ao RoKi por 4-2. Na segunda categoría categoría xogou ata decembro do 2011, cando a entidade declarouse en quebra.

## Xogadores 
### Xogadores destacados 
## Notas
Ee Mungu Nguvu Yetu

**Ee Mungu Nguvu Yetu** (Oh Deus, Ti es a nosa forza) é o himno nacional de Kenya. Foi creado orixinalmente en suahili, a lingua nacional. O himno foi preparado pola xente local. Na comisión había cinco membros e estaba dirixida por un asesor musical. Está baseado nunha canción tradicional que cantaban as nais do pobo pokomo ós seus fillos. The anthem is notable for being one of the first national anthems to be specifically commissioned. It was written by the Kenyan Anthem Commission in 1963 to serve as the Kenyan national anthem after independence from Britain.

## Letra 
## Notas 
## Véxase tamén 
### Outros artigos 
* Bandeira de Kenya
* Escudo de Kenya
Suomi-sarja

A **Suomi-sarja** é a terceira categoría do hóckey sobre xeo en Finlandia. A Suomi-sarja creouse na tempada 1999-2000 e actualmente na categoría compiten 23 equipos repartidos en tres grupos segundo a localización xeográfica. Anteriormente a terceira categoría era denominada II-divisioona dende 1975, e antes diso eran as series provinciais (dende 1947). Durante os anos '90 a liga incluíu un equipo de Estonia. A liga repartiuse en dous grupos na tempada 2006-07 e en tres na 2007-08. Os equipos da Suomi-sarja poden descender á II-divisioona ou ascender á Mestis.

## Equipos 2025-2026 
## Campións 
## Véxase tamén 
### Ligazóns externas 
* A Suomi-sarja na web da Federación Finesa de Hóckey sobre xeo
El Gallego (Pontevedra)

***El Gallego*** foi un periódico editado en Pontevedra entre 1862 e 1863.

## Historia e características 
Subtitulado *Agricultura, industria, comercio, ciencias, artes y literatura*, apareceu o 1 de decembro de 1862. En principio aparecía catro veces ao mes e despois tivo unha periodicidade decenal. Editado por Andrés Martínez López, estaba dirixido por Elisardo Ulloa Varela que tamén era o principal redactor. Entre os seus colaboradores figuraba Luís Rodríguez Seoane. Imprimiuse nos obradoiros de José Vilas. Defendeu o progreso e a instrución, e a modernización socioeconómica de Galicia, cunha especial énfase no ferrocarril. Incluíu información sobre temas culturais e composicións literarias. Cesou a súa publicación non antes do 10 de xuño de 1863.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Pontevedra
Alternativa Galega de Esquerda

**Alternativa Galega de Esquerda** foi unha coalición política galega creada para as eleccións ao Parlamento de Galicia de 2012 polo partido nacionalista galego Anova - Irmandade Nacionalista, Esquerda Unida (federación galega de EU), EQUO Galicia (federación galega de EQUO) e Espazo Ecosocialista Galego.

## Historia 
Tras a saída en febreiro de 2012 de Encontro Irmandiño (EI) e Máis Galiza (+G) do Bloque Nacionalista Galego, barallouse a converxencia de ambas as forzas para presentarse ás próximas eleccións autonómicas. En marzo o EI lanzou a súa oferta de crear unha plataforma electoral, que foi secundada por Movemento pola Base e Fronte Popular Galega, e que se materializou en Anova - Irmandade Nacionalista; máis tarde uniuse tamén un sector de Unidade da Esquerda Galega.

Doutra banda, +G comezou a súa propia plataforma xunto a Acción Galega e Espazo Ecosocialista Galego, que se denominou Compromiso por Galicia (CxG); posteriormente tamén se uniron a CxG o Partido Nacionalista Galego-Partido Galeguista (PNG-PG), Esquerda Nacionalista, Espazo Socialista Galego (escindidos os tres do BNG tamén), un sector de Unidade da Esquerda Galega, o Partido Galeguista Demócrata (PGD), Alternativa Popular Galega (APGA) e Terra Galega (TeGa).

A pesar de barallarse durante meses a posibilidade de que ANOVA e CxG converxesen ou se presentasen xuntos ás eleccións, aos poucos esta posibilidade foise diluíndo. ANOVA tomaba un cariz máis anticapitalista e soberanista, e CxG un perfil máis socialdemócrata e moderado.

Tras o anunciou do adianto das eleccións autonómicas, ANOVA manifestou a súa vontade de conformar unha ampla coalición de esquerdas, que englobaría ao Bloque Nacionalista Galego, Compromiso por Galicia, ANOVA e Esquerda Unida; EQUO Galicia tamén mostrou a súa predisposición a unirse á fronte. Pola súa banda Compromiso por Galicia tamén se ofreceu a ANOVA, pero unicamente a ANOVA, concorrer xuntos en coalición.

O 4 de setembro o Consello Político de Esquerda Unida aceptou presentarse con ANOVA nas eleccións; igualmente uníronse á coalición EQUO Galicia, tras ser aprobado nunha votación horizontal polos afiliados e simpatizantes desta federación,

O primeiro nome da coalición foi Alternativa Galega, pero debido a que xa estaba rexistrado para outro partido político tiveron que substituílo polo definitivo, Alternativa Galega de Esquerda.

Malia a anunciarse a incorporación de Compromiso por Galicia (CxG) á coalición, esta finalmente presentarase en solitario. En setembro de 2012 Espazo Ecosocialista Galego decidiu abandonar CxG e incorporarse a Alternativa Galega.

Nas eleccións celebradas o 21 de outubro de 2012 obtivo 200.101 votos (13,99%), o que lle reportou 9 deputados. 4 deputados foron pola Coruña, 3 por Pontevedra, 1 por Lugo e outro por Ourense.

## Evolución do voto 
### Eleccións ao Parlamento de Galicia 
## Notas
El Gallego (Lugo)

***El Gallego*** foi un periódico editado en Lugo en 1867 de curta vida.

## Historia e características 
Subtitulado *Periódico de intereses generales*, apareceu o 23 de xullo de 1867. Tiña como lema o engrandecemento de Galicia en todas as ordes. Creado por Manuel Soto Freire, o secretario de redacción era Lorenzo Gómez Quintero e entre os seus redactores estaban Carlos Vaamonde, Juan Fernández de Prado, Miguel Gil Tomé, Joaquín Pérez, Primo Feliciano Salgado, Primo Castro Pita, Segundo Plá Huidobro, Antonio Gaite.

Dende o número 32 deixou de ser impreso por Soto Freire, sendo substituída a súa impresión polos talleres de José Pujol y Báffer, de orixe mallorquina, e figurando como director Antonio Magín Pla. Incluíu información xeral, noticias de Galicia, despachos telegráficos e algúns textos literarios. Cesou a súa publicación co número 36, o 10 de decembro de 1867.

## Notas 
## Véxase tamén 
### Bibliografía 
* 
* 
* Carré Aldao, E. (1929). *Boletín de la Real Academia Gallega* n.º 219. p. 64 
* 
* Soto y Freire, Manuel (1892). *La imprenta en Galicia. Ensayo bibliográfico*. p. 75.
* Teijeira, Mari Paz e de la Torre, María (1997). A prensa en Lugo, dous séculos de historia.Lugo: Servizo de Publicacións da Deputación Provincial de Lugo. ISBN 84-8192-110-6 pp.&nbsp;49–51.
Hiroyuki Sanada

nado como  o 12 de outubro de 1960, é un actor xaponés.

## Filmografía 
## Véxase tamén 
### Ligazóns externas 
*
Xemelgo (homónimos)

O termo **xemelgo** adoita referirse a cousas que son iguais ou idénticas e forman parella:

* Xemelgo, nado do mesmo parto ca outro. **Irmáns xemelgos**. 
* Xemelgo, en anatomía, cada un dos músculos pares do papo da perna, **barriga da perna**. 
* Xemelgo, signo do zodíaco, **Xémini**.
Benedict Wong

**Benedict Wong**, nado en 1970 en Manchester, é un actor inglés de orixe chinesa.

## Filmografía 
### Televisión 
### Cine 
## Véxase tamén 
### Ligazóns externas 
*Ficha na IMDb
Isabel (serie de televisión)

***Isabel*** é unha serie de televisión española de carácter histórico estreada o 10 de setembro de 2012, ambientada na vida da raíña Isabel I de Castela, que abarca desde a súa infancia ata a súa coroación, pasando polas guerras civís polo trono de Castela, o seu matrimonio con Fernando de Aragón e as intrigas diplomáticas na convulsa Europa de finais do século XV.

Está producida por Diagonal TV para Televisión Española e a súa primeira e polo momento única tempada, de trece episodios, comezou a rodarse no verán de 2011. Varias cadeas de televisión europeas e americanas xa mostraron o seu interese en comprar os seus dereitos.

A serie debería ser estreada o luns 30 de xaneiro de 2012, como anunciou a cadea, tras o final de tempada de *Águila Roja*, con todo, debido á crise vivida por RTVE tras o recorte de 200 millóns no seu orzamento, segundo anunciou o Goberno en xaneiro, polo que a súa emisión pospúxose a oito meses logo do esperado.

O 22 de novembro de 2012, Televisión Española e Diagonal TV anunciaron a renovación da serie para unha segunda tempada que se empezará a rodar en febreiro do 2013 e comezarase a emitir no mes de setembro dese mesmo ano.

## Argumento 
A serie está baseada na vida da raíña Isabel a Católica, abarcando desde 1461 a 1474 e narra parte da súa nenez, o seu matrimonio con Fernando o Católico e o seu duro camiño cara ao trono de Castela.

A segunda tempada acollerá a guerra civil polo trono entre os partidarios de Isabel e os de Xoana de Castela, así como a toma de Granada e as viaxes de Cristovo Colón cara ás Indias.

## Escenarios 
Para a segunda tempada o equipo tivo facilidades á hora de rodar nos lugares históricos reais onde transcorreron os feitos. O caso máis significativo foi o da Alhambra, en cuxos exteriores puideron gravar co obxectivo de dar máis realismo aos decorados nos que recrearan os seus interiores. Ademais, nunha segunda visita puideron rodar a entrada dos Reis Católicos no Patio dos Leóns e a última escena da tempada no Partal. Ademais de na Alhambra, en Granada puideron recrear tamén a expulsión dos xudeus na Carreira do Darro e o funeral de Muley Hacén en Serra Nevada. Así mesmo, para a terceira tempada graváronse escenas en Oropesa, El Escorial, La Adrada, Plasencia, Méntrida, Montalbán e Toledo. A catedral desta última cidade foi de nova testemuña da proclamación como herdeiros de Xoana a tola e Filipe o fermoso.

## Elenco 
O elenco da serie está encabezado por Michelle Jenner, que desempeña o papel protagonista de Isabel ao longo das tres tempadas. O outro actor principal de toda a serie completa é Rodolfo Sancho, que representa ao rei Fernando.
Na primeira tempada teñen papeis protagonistas Pablo Derqui, como Henrique IV de Castela; Ginés García Millán, como Juan Pacheco marqués de Villena, e Pedro Casablanc, como o arcebispo Carrillo.

## Capítulos e audiencias 
### Tempada 1: 2012 
### Tempada 2: 2013 
### Tempada 3: 2014 
### Especiais 2014 
## Notas 
## Véxase tamén 
### Outros artigos 
* La corona partida
* Carlos, Rey Emperador

### Ligazóns externas 
* Sitio web oficial da serie 
* Trailer da serie 
* Personaxes de Isabel
José Guitián García

**José Guitián García**, nado en Monforte de Lemos e finado na mesma cidade en 1884, foi un político galego.

## Traxectoria 
No Sexenio Democrático foi elixido deputado a Cortes polo distrito de Monforte en 1872. Foi condecorado coa Gran Cruz de Isabel a Católica.

Era irmán do tamén deputado Antonio Guitián García e tío do que foi alcalde de Monforte de Lemos (1887-1890), Luis Pérez Guitián.

## Notas
Luis Pérez Guitián

**Luis Pérez Guitián**, nado en Monforte de Lemos e finado na mesma vila en decembro de 1901, foi un avogado e político galego.

## Traxectoria 
Sobriño de José e Antonio Guitián García. Estudou Dereito na Universidade de Santiago de Compostela, licenciándose en 1872. Afiliado ao Partido Liberal, foi xuíz municipal e alcalde de Monforte de Lemos entre 1887 e 1890. Foi pai do tamén alcalde Julio Pérez Orozco. Finou en Monforte de Lemos en decembro de 1901.

## Notas 
## Véxase tamén 
### Ligazóns externas 
* «Los alcaldes dependían mucho de los diputados»
Kosmos 426

**Kosmos 426** (Космос 426 en ruso), tamén denominado **DS-U2-K**, foi un satélite artificial soviético lanzado o 4 de xuño de 1971 mediante un foguete Kosmos 3M desde o cosmódromo de Plesetsk.

## Características 
Kosmos 426 foi o primeiro e único membro do modelo de satélites DS-U2-K. Estaba adicado a facer observacións dos fluxos de partículas cargadas e da radiación cósmica. Foi inxectado nunha órbita inicial de 2012&nbsp;km de apoxeo e 394&nbsp;km de perixeo, cunha inclinación orbital de 74 graos e un período de 99,4 minutos. Reentrou na atmosfera o 11 de maio de 2002.

## Notas 
## Véxase tamén 
### Bibliografía 
*
Chipo Chung

**Chipo Chung**, nada en 1977, é unha actriz e activista nada en Tanzania e radicada en Zimbabwe. Vive en Londres.

## Filmografía 
* *Absolute Power* (1 episodio, 2003) como Miriam
* *Proof* (2005) como Amiga da universidade
* *Sunshine* (2007) como Icarus (voz)
* *Dalziel and Pascoe* (2 episodios, 2007) como Layla Jadwin
* *Doctor Who:* *Utopia* (1 episodio, 2007) como Chantho
* *Holby City* (1 episodio, 2007) como Dr. Nicola Wood
* *The Last Enemy* (2 episodios, 2008) como Lucy Fox
* *Doctor Who:* *Turn Left* (1 episodio, 2008) como Fortune Teller
* *Doctor Who Confidential* (2 episodios, 2007-2008) como Ela mesma
* *Casualty* (1 episodio, 2009) como Dan Dan
* *National Theatre Live* (1 episodio, 2009) como Ismene
* *Identity* (1 episodio, 2010) como Michelle Fielding
* *In the Loop* (2009) como Annabelle Hsin 
* *Camelot* (8 episodios, 2011) como Vivian
* *Sherlock* (Temporada 2, episodio 2, 2012) como presentadora

## Notas 
## Véxase tamén 
### Ligazóns externas 
* Ficha na IMDb
Roca (empresa)

**Roca** é unha multinacional de orixe catalá que opera en máis de 135 países. É líder mundial en porcelana sanitaria e ten 72 fábricas e filiais por todo o mundo.

## Historia 
miniatura|W+W (Washbasin+Watercloset) por Roca
A empresa fundouse en Barcelona como *Compañía Roca Radiadores S.A.* adicada á fabricación de radiadores de ferro fundido para vivendas. En 1925 fabricaron as primeiras caldeiras de fundición e en 1929 iniciouse a produción de bañeiras de ferro fundido. En 1936 introducíuse no sector da porcelana sanitaria e en 1954 empezou a fabricar tamén billas. Unha segunda fábrica de porcelana inaugurouse en Madrid en 1962.

En 1963, constrúe unha fábrica en Barcelona adicada á produción de aparatos de aire acondicionado, cando pasou a ser unha das primeiras empresas españolas en entrar no mercado da climatización. En 1968, púxose en marcha a terceira fábrica de porcelana, en Sevilla, e en 1974 inaugurouse a fábrica de bañeiras de aceiro.

A entrada da empresa no sector da cerámica para a construción fíxose nos oitenta. Cerámicas do Foix, pasou a ser unha sociedade filial. En 1989 mercou en Portugal unha fábrica de material sanitario.

No ano 2002, Compañía Roca Radiadores S.A. iniciou un proceso de reestruturación societaria co obxectivo de ordenar as diferentes áreas de negocio en sociedades independentes. O proceso de reestruturación da sociedade culmina en 2005 coa venda dos negocios de calefacción e aire acondicionado co obxectivo de concentrar os esforzos da corporación no negocio do baño. En 2006 Roca pasou a ser líder mundial no sector.

## Notas 
## Véxase tamén 
### Ligazóns externas 
* Páxina web de Televés .
Take That

**Take That** é un grupo vocal británico de pop fundado no ano 1990. Os seus membros son Gary Barlow, Howard Donald e Mark Owen. Na formación orixinal estaban tamén Jason Orange e Robbie Williams. Barlow é o cantante principal e o principal compositor.

## Membros 
### Actuais 
* Gary Barlow (1990–96, 2005–presente)
* Howard Donald (1990–96, 2005–presente)
* Mark Owen (1990–96, 2005–presente)

### Antigos 
*Robbie Williams (1990–95, 2010–14)
* Jason Orange (1990–96, 2005–14)

### Directos e concertos 
* Mike Stevens – director musical, guitarra, saxofón
* Michael "Milton" McDonald – guitarra, voces
* Lee Pomeroy – baixo
* Karlos Edwards – percusión
* Donavan Hepburn – batería
* Jamie Norton – teclados
* David Tench – teclados
* Ben Mark – guitarra

## Discografía 
### Álbums 
* *Take That & Party* - 1992
* *Everything Changes* - 1993
* *Nobody Else* - 1995
* *Beautiful World* - 2006
* *The Circus* - 2008
* *Progress* - 2010
* *III* - 2014
* Wonderland - 2017

### Recompilatorios 
* *Greatest Hits* - 1996
* *The Best of Take That* - 2001
* *Forever... Greatest Hits* - 2002
* *Never Forget – The Ultimate Collection* - 2005
* Odyssey - 2018

### Directos 
* *The Greatest Day ‒ Take That Present: The Circus Live* - 2009
* *Progress Live* - 2011

## Notas 
## Véxase tamén 
### Ligazóns externas 
* Páxina oficial de Take That
José Casal Rodríguez

**José Casal Rodríguez**, nado en Monforte de Lemos o 22 de setembro de 1816, foi un avogado e político galego.

## Traxectoria 
Foi deputado provincial polo partido de Quiroga (1842 e 1854) e polo de Monforte (1868 e 1871). Foi elixido deputado a Cortes polo distrito de Lugo en 1854 e senador pola provincia de Lugo (1871-1872). Foi gobernador civil de Ourense (1870) e alcalde de Monforte de Lemos (1883-1887).

## Véxase tamén 
### Ligazóns externas 
* Ficha no Congreso dos Deputados
* Albo, Francisco (14/7/2020). «Los alcaldes dependían mucho de los diputados» *La Voz de Galicia* .
Eucaristía

A **eucaristía** (do grego ευχαριστω, *eucharisto*, "acción de grazas") é, segundo a tradición das igrexas católica, ortodoxa, copta, anglicana e algunhas denominacións luteranas, o sacramento do Corpo e do Sangue de Xesucristo baixo as especies de pan e viño, que por medio da consagración convértense no seu corpo e sangue.

Na Igrexa católica, na ortodoxa e na copta, a eucaristía considérase a fonte e culmen da vida de todo cristián. De acordo ao catecismo da Igrexa católica a eucaristía representaría un *signo de unidade, vínculo de caridade e banquete pascual no que se recibe a Cristo, a alma énchese de graza e dásenos peza da vida eterna* (Cfr. Compendio do Catecismo de Doutrina Católica n. 271).[miniatura|Celebración eucarística no [Santuario de Fátima|Santuario da Nosa Señora de Fátima en Portugal.|centro]]
Beirarrúa

A **beirarrúa** é o espazo destinado á circulación dos peóns, situado nas marxes dunha rúa ou calzada, normalmente cunha certa elevación sobre o nivel desta.

En canto elemento do espazo público, en moitos países existen leis que fomentan a supresión das chamadas barreiras de infraestrutura das beirarrúas para así reducir as dificultades das persoas con discapacidade. Requírese que as beirarrúas teñan ramplas nas esquinas para permitir o tránsito fluído de persoas en cadeira de rodas. As súas dimensións dependen do tránsito que deban soportar.Beirarrúa|miniatura|centro
## Notas 
## Véxase tamén 
### Outros artigos 
*Beirarrúa bici
*Beiravías
*Calzada
*Rúa
Carril

[miniatura|150px|Estrada convencional con dous carrís en [Niigata, Xapón.]]

En estradas, o **carril** é a franxa lonxitudinal en que pode estar dividida a calzada, delimitada ou non por marcas viarias lonxitudinais, e con anchura suficiente para a circulación dunha fila de automóbiles que non sexan motocicletas.

O conxunto dos carrís dunha estrada forman a calzada.

## Véxase tamén 
* Beiravía
* Calzada
* Estrada
* Ciclocarril
CIFP Porta da Auga

O **Centro Integrado de Formación Profesional Porta da Auga** é un centro de ensino de formación profesional de Ribadeo segregado do IES Porta da Auga no ano 2005 a raíz dun cambio normativo que esixía que os CIFP tiveran só ensinanzas de FP. Neste centro impartense clases de Administración e Xestión, Servizos Socioculturais e á Comunidade, Electricidade e Electrónica, Edificación e Obra Civil e Transporte e Mantemento dos Vehículos.

## Oferta educativa
A oferta educativa comprende os seguintes ciclos formativos:
*Administración e Xestión
*Servizos socioculturais e á comunidade: Ciclo Formativo de Grao Superior en Educación Infantil e Ciclo Formativo de Grao Medio en Atención a Persoas en Situación de Dependencia.
*Electricidade e electrónica: Ciclo Formativo de Grao Medio en Instalacións Eléctricas e Automáticas.
*Edificación e obra civil: Ciclo Formativo de Grao Medio en Obras  de interior, decoración e rehabilitación

## Notas
## Galería de fotos 

Ficheiro:Mural de Sargadelos no CIFP Porta da Auga.jpg|Mural de Sargadelos co emblema do centro
Ficheiro:Mural de As Vacas Fracas no CIFP Porta da Auga.jpg|Mural realizado por As Vacas Fracas

## Véxase tamén
### Outros artigos
*IES Porta da Auga

### Ligazóns externas
*CIFP Porta da Auga
Katmandú, un espejo en el cielo

***Katmandú, un espejo en el cielo*** é un filme español dirixido por Icíar Bollaín que se estreou no 2012. Está baseada na historia real de Victoria Subirana que é interpretada por Verónica Echegui. O filme trata sobre unha mestra que viaxa a unha escola de Katmandú sumida na pobreza. Foi estreada en febreiro de 2012.

## Sinopse 
Laia é unha mestra que viaxa a Katmandú para traballar nunha escola dos barrios máis pobres. Alí decatarase de toda a miseria que a rodea, polo que o seu principal obxectivo será levar a cabo un proxecto educativo no que os nenos máis pobres reciban unha formación de calidade que lles axude a saír desa situación. Para poder realizalo e ficar traballando alí, verase obrigada a contraer un matrimonio de conveniencia cun cidadán de Katmandú, do cal acabarase namorando. Por outra banda, unha mestra nativa, Sharmila, axudaralle a pesar das fortes presións que recibe por parte da súa familia, que consideran que está a traer a deshonra á súa familia ó relacionarse cos "intocábeis".

## Personaxes 
* Verónica Echegui como Laia
* Sumyata Battarai como Sharmila
* Norbu Tsering Gurung como Tsering
* Kalsang Tamang como Rigga
* Bikram Pariyar como Pemba
* Muna Thami como Kushila
* Sangita Tamang como Bimala
* Aleix Rengel como Dani
* Lluïsa Castell como Nai de Laia
* Assun Planas como Monxa
* Montse Alcoverro como Parteira
* Ferran Lahoz como Pai de Laia

## Galardóns e nomeamentos 
* 2011: Premios Goya: Nomeada a mellor actriz (Verónica Echegui) e guión adaptado.
* 2011: Premios Gaudí: Mellor actriz (Echegui).

## Véxase tamén 
### Ligazóns externas 
* Ficha na IMDb
Sumagre

Os **sumagres** (xénero botánico: ***Rhus*** L.) son árbores pertencentes á familia Anacardiaceae.

O xénero conta con aproximadamente 250 especies de plantas fanerógamas. Algunhas especies antes emprazadas neste xénero, inclúense agora no xénero *Toxicodendron*, coma *T. radicans*, *T. diversilobum* e *T. vernix*, e se diferencian pola súa follaxe altamente alérxica e polo seu froito branco cinsento.

Os sumagres atópanse nas rexións temperadas e subtropicais de todo o mundo, cunha gran diversidade no sur de África.

Son arbustos e arboriñas que acadan 1-10 m de altura. As follas dispostas en espiral, son usualmente pinnadas compostas, aínda que algunhas especies son trifoliadas ou simples. As flores agrúpanse en mestas panículas de 5-30 cm de lonxitude, son moi miúdas da cor do leite, verdosas ou avermelladas, con cinco pétalos. O froito forma mesos acios de drupas encarnadas.

Propágase por sementes espalladas polos paxaros e outros animais grazas ás feces, e por rizomas, formando grandes colonias.

## Especies 
* Listaxe completa

## Sinonimia 
## Notas 
## Véxase tamén 
### Ligazóns externas 
*  PPP-Index 
*  USDA Plants Database
* 
*  Referência ITIS: Rhus
*  Referência NCBI Taxonomy: Rhus
*  Referência GRIN gênero Rhus
Claudio Guitián Fariña

**Claudio Guitián Fariña**, nado en Monforte de Lemos e finado en Madrid en novembro de 1921, foi un enxeñeiro e político galego.

## Traxectoria 
Fillo de Manuel Guitián García. Enxeñeiro de Minas, foi profesor da Escola Especial de Minas de Madrid. Na Restauración foi elixido deputado a Cortes polo distrito de Monforte en 1886.

A súa filla Engracia Guitián García-Barros casou con Luís Blanco Rivero.

## Notas 
## Véxase tamén 
### Ligazóns externas 
* Ficha no Congreso dos Deputados
Matmatah

**Matmatah** foi un grupo bretón de música rock e celta fundado en Brest no ano 1995. Posteriormente chegou a disolverse no 2008.

O grupo chegou a ser moi popular non só no seu país, senón tamén na India, onde chegou a dar varios concertos.

## Compoñentes do grupo 
* Tristan Nihouarn (Stan) - voz e guitarra.
* Cédric Floc'h (Sammy) - guitarra e voz.
* Eric Digaire (Eric) - baixo, voz.
* Jean-François Paillard (Fanch) - batería, percusión (1995 - 2001)
* Benoit Fournier (Scholl) - batería, percusión (2002 - 2008)

## Discografía 
### Álbums de estudio 
**La Ouache* (1998)
**Rebelote* (2001)
**Archie Kramer* (2004)
**La Cerise (2007)

### Ó vivo 
**Concert Matmatah* (1999)
**Lust for a Live* (2002)
**28, Capucines* de *La Cerise* (2007)

### Eps 
**...and Times Goes Friendly* (2006)
**Bande à part* (2008)

### Sinxelos 
**Les Moutons* (1997)
**Lambé an Dro* (1998)
**Emma* (1998)
**Quelques Sourires* (2001)
**Archimède* (2001)
**Crève les Yeux* (2002)
**Casi el Silencio* (2004)
**Au Conditionnel* (2004)
**Comme si de Rien N'était* (2006)
**La Cerise* (2007)
**Crépuscule Dandy* (2007)

### Recompilación 
**Greatest Hits : 1998-2008* (2011)

### DVD 
**Piste Off!'' (2003)

## Véxase tamén 
### Ligazóns externas 
*Páxina oficial 
*MySpace
Calzada

[miniatura|Exemplo de estrada con dúas calzadas, unha para cada sentido da marcha (Autovía A63 do [Reino Unido ao seu paso por Kingston upon Hull).]]
[miniatura|150px|Estrada convencional cunha única calzada (para ambos os sentidos da marcha) en [Niigata, Xapón.]]
A **calzada** é a parte da estrada destinada á circulación dos vehículos. Componse dun certo número de carrís e a súa zona exterior (onde non se debe circular excepto en circunstancias especiais) son as beiravías, que non pertencen á calzada.

Nas autoestradas e autovías, hai unha ou máis calzadas por cada sentido de circulación, separadas por medianas ou outros medios.

No caso das rúas, a calzada defínese por oposición á beirarrúa (destinada á circulación dos peóns).

## Véxase tamén
* Estrada 
* Autoestrada
* Autovía
Benito Guitián García

**Benito Guitián García**, nado en Monforte de Lemos, foi un avogado e político galego.

## Traxectoria 
Estudou Dereito na Universidade Central de Madrid (1845-1852). Dono dunha pequena fábrica de chocolates en Monforte de Lemos. Foi alcalde de Monforte de Lemos entre 1885 e maio de 1886. Era alcalde cando en 1885 Afonso XII lle outorgou a Monforte o título de cidade. Volveu ser alcalde de xaneiro a marzo de 1887.

## Vida persoal 
Casou con Avelina Fariña Taboada.

## Notas 
## Véxase tamén 
### Ligazóns externas 
* «Los alcaldes dependían mucho de los diputados»
Mark Strong

**Mark Strong**, nado como **Marco Giuseppe Salussolia** o 30 de agosto de 1963 en Londres, é un actor inglés.

## Filmografía 
## Véxase tamén 
### Ligazóns externas 
*Ficha na IMDb
Tinta (cefalópodos)

[miniatura|[Lura|Luras na súa tinta, acompañadas de arroz en branco.]]
[miniatura|Unha ración de [arroz|arroz negro elaborada con tinta de lura.]]
A **tinta dos cefalópodos** ou **borra** é unha especie de pigmento escuro que desprenden moitos cefalópodos por regra xeral como unha estratexia de evasión.

Todos os cefalópodos, coa excepción dos nautílidos e as especies que pertecen á suborde dos cirrinos son capaces de emitiren este pigmento, que popularmente se denomina **tinta** ou **borra**.

Esta tinta emprégase nalgúns países da área mediterránea na elaboración dalgúns pratos de cociña.

## Características 
A tinta sa dunhas glándulas de tinta situadas entre as branquias dos cefalópodos, expulsándose polas aberturas laterais do sifón cando o cefalópodo se encontra en perigo, deixando un rastro escuro que permite desorientar ao atacante. A cor escura do pigmento débese ao seu contido en melanina. Así mesmo, a tinta ten dopamina, tirosinase e levodopa.

A cor da tinta de cada cefalópodo non é igual. A denominación da cor sepia refírese á cor da tinta da xiba ou **sepia**.

## Usos 
Adoita empregarse principalmente na cociña dos países mediterráneos. Na cociña española, para realizar diversas preparacións de luras ou patra outros pratos, aos que lle confiren unha cor negra característica.

Unha das preparacións españolas máis típicas é das **luras na súa tinta**. O *arroz negro*, típico da cociña valenciana é un prato de arroz preparado coa tinta de lura. Unha variante son os *fideos negros* (*fideuá negra*).

Na cociña italiana emprégase na elaboración dos *spaghetti al nero di seppia* (espaguetis ao negro de sepia), sendo esta tamén a causante da cor na *pasta negra*.

## Notas
Manuel Baamonde Guitián

**Manuel Baamonde Guitián**, nado en Monforte de Lemos e finado na mesma cidade o 1 de decembro de 1927, foi un político galego.

## Traxectoria 
Na Restauración foi alcalde de Monforte (1884-1885), deputado provincial de Lugo por Monforte, vicepresidente da Deputación de Lugo e presidente en 1885; foi elixido deputado a Cortes polo distrito de Ribadeo en 1896. Foi gobernador civil de León e Valencia e oficial maior do Ministerio da Gobernación. Adscrito ao Partido Liberal, presentouse ás eleccións a deputados a Cortes polo distrito de Monforte fronte a Guillermo de Osma Scull, pero foi derrotado. Finou en Monforte de Lemos o 1 de decembro de 1927.

## Vida persoal 
Foi pai de Roberto e Camilo Baamonde Robles.
## Notas 
## Véxase tamén 
### Ligazóns externas 
* "Una monfortina de pro", *La Voz de Galicia*, 16 de xuño de 2004.
Troy Garity

'''Troy O'Donovan Hayden**, nado nos Ánxeles (California) o 7 de xullo de 1973, é un actor estadounidense, máis coñecido como **Troy Garity'*.

## Filmografía 
* *On Golden Pond* (1981; sen creditar) - rapaz de Jetty
* *The Cherokee Kid* (1996, TV) - Camareiro
* *Conspiracy Theory* (1997) - Interno
* *Steal This Movie!* (2000) - Tom Hayden
* *Rude Awakening* (2000; serie de televisión) - Vin
* *Solomon Bernstein's Bathroom* (2000) - Solomon Bernstein
* *Code Blue* (2000; videoxogo) - Daniel Mosley
* *Perfume* (2001) - Simon
* *Bandits'' (2001) - Harvey 'Dog' Pollard
* *Lather. Rinse. Repeat.* (2002) - John Donnelly
* *Barbershop* (2002) - Isaac Rosenberg
* ''Soldier's Girl* (2003) (TV) - Barry Winchell
* *Milwaukee, Minnesota* (2003) - Albert Burroughs
* *Barbershop 2: Back in Business* (2004) - Isaac Rosenberg
* *After the Sunset* (2004) - Luc
* *Sunshine* (2007) - Harvey
* *Eichmann* (2007) - Avner Less
* *Lake City* (2008) - Billy
* *Winged Creatures* (2008) - Ron Abler
* *A Cat's Tale* (2008) - Marchello
* *My One and Only* (2009) - Becker
* *A Day in the Life* (2009) - Officer Klute
* *Kerosene Cowboys* (2009) - Luke "Cajun" Babbineaux
* *House* (2009) - Hank Hardwick (episidio 6.7 "Teamwork")
* *Hawaii Five-0* (2011) - Axente Edward Kipton
* *The Playboy Club* (2011) - John Bianchi
* *The Good Doctor* (2011) - Dan
* *Boss'' Serie de televisión (2011-presente) - Sam Miller

## Véxase tamén 
### Ligazóns externas 
*
Cédric Floc'h

'''Cédric Floc'h'*, nado o 5 de xaneiro de 1973, é un cantante e guitarrista bretón, principalmente coñecido por formar parte do xa disolto grupo Matmatah.

## Discografía 
### Con Matmatah 
**La Ouache* (1998)
**Rebelote* (2001)
**Archie Kramer* (2004)
**La Cerise'' (2007)
Caldea

**Caldea** é o nome co que se coñeceu na Antigüidade á rexión situada na baixa Mesopotamia, ao establecérense nela os caldeos. Posteriormente esta denominación espallouse a toda a rexión de Babilonia, aínda que correctamente débese chamar **Caldea** á zona extrema suroriental da parte meridional da cunca do Éufrates e o Tigris (no actual Iraq) próximo aos desertos de Arabia.

O termo 'caldea' provén do  latín *Chaldaeus*, e este á súa vez do grego antigo *Χαλδαῖος*, e este, finalmente, do acadio *kaldû*.

## Véxase tamén 
### Bibliografía 
* 

* 
*
Steven Kanumba

**Steven Charles Kanumba**, nado o 8 de xaneiro de 1984 en Shinyanga e finado o 7 de abril de 2012 en Dar es Salaam, foi un actor, cantante, guionista, director, produtor e cómico tanzano.

## Traballo 
### Televisión 
* *Jahazi*
* *Dira*
* *Zizimo*
* *Tufani*
* *Sayari*
* *Taswira*
* *Ghariika*
* *Baragumu*

### Cine 
#### Como actor 
* *Haviliki*
* *Neno*
* *Ulingo*
* *Riziki*
* *Sikitiko Langu*
* *Dangerous Desire*
* *My Sister*
* *Penina*
* *Cross My Sin*
* *A Point Of No Return*
* *The Lost Twins*
* *The Stolen Will*
* *Village Pastor*
* *Magic House*
* *Oprah*
* *Red Valentine*
* *Family Tear*
* *The Movie’s Director*
* *Fake Smile*
* *Unfortunate Love*
* *Hero Of The Church*
* *Saturday Morning*
* *Shauku*
* *Crazy Love*
* 2006 *Johari*
* 2006 *Dar 2 Lagos*
* 2010 *More Than Pain*
* 2010 *Young Billionare*
* 2010 *Uncle JJ*
* 2010 *This Is It*
* 2010 *Off Side*
* 2011 *Deception*
* 2011 *Devil Kingdom*
* 2011 *The Shock*
* 2011 *Moses*
* 2012 *big daddy*
* 2012 *because of you*
* 2012 * neno la mwisho *

#### Como director 
* *Mr Bahili*
* *Kaka Benny*
* *Lango La Jiji*
* *Papara*
* *Super Model*
* 2010 *Young Billionare*
* 2010 *More Than Pain*
* 2010 white maria
* 2010 *Uncle JJ*
* 2010 *This Is It*
* 2011 *Deception*
* 2011 *Devil Kingdom*
* 2011 *The Shock*
* 2011 *Moses*

#### Como escritor 
* 2010 *Young Billionare*
* 2010 *Uncle JJ*
* 2010 *This Is It*

## Premios 
* 2006 Mellor actor do ano
* 2007 Mellor actor de Tanzania
* 2007/2008 Mellor artista do ano

## Véxase tamén 
### Ligazóns externas 
* Ficha na IMDb
Andrew Huxley

**Andrew Fielding Huxley**, nado en Hampstead, Londres, Reino Unido, o 22 de novembro de 1917 e finado en Grantchester, Cambridgeshire, o 30 de maio de 2012, foi un fisioloxista e biofísico británico, Orde de Mérito do Reino Unido e Membro da Royal Society.

Recibiu o Premio Nobel de Fisioloxía ou Medicina en 1963 polo seu traballo xunto con Alan Lloyd Hodgkin sobre a base dos potenciais de acción dos nervios, os impulsos eléctricos que habilitan a actividade dun organismo de ser coordinada por un sistema nervioso central. Hodgkin e Huxley compartiron o premio ese ano xunto a John Carew Eccles, quen é lembrado pola súa investigación sobre a sinapse. Os descubrimentos de Hodgkin e Huxley leváronos a hipotetizar a existencia dos canles de iones, que só foron achados décadas máis tarde.

## Notas
Paulino Rodríguez Marquina

**Paulino Rodríguez Marquina**, nado en Allariz o 16 de setembro de 1859 e finado en Tucumán o 10 de novembro de 1915, foi un comerciante e escritor galego.

## Traxectoria 
Iniciou estudos universitarios na USC, que non concluíu. En 1880 emigrou a Buenos Aires, e en 1882 radicouse en Tucumán. Publicou artigos na prensa local e fundou e dirixiu *El Fígaro*. Colaborou tamén en *El Gil Blas* e na prensa bonaerense. En 1887 foi nomeado xefe da Oficina de Estatística da provincia de Tucumán. Publicou *Anuario de Estadística de la Provincia de Tucumán correspondiente al año 1895*. Foi tamén autor de *La mortalidad infantil en Tucumán* (1899), *Memoria descriptiva de la provincia de Tucumán* (1888), *Las Clases Obreras (la mano de obra, costumbres y vicios. Virtudes y medios de mejorar sus condiciones)* (1894) e *Censo de la Capital de Tucumán, 1913, Población, Habitación, Industria y Comercio* (1914).

## Véxase tamén 
### Bibliografía 
### Ligazóns externas 
* Don Paulino Rodríguez Marquina por Sara Peña de Bascary
Corina, Corina

***Corina, Corina*** (en ) é un filme estadounidense escrito e dirixido por Jessie Nelson que se estreou en 1994. A historia está ambientada nos Estados Unidos de 1959 e trata sobre un home viúvo (Ray Liotta) que contrata unha neneira (Whoopi Goldberg) para que coide da súa filla (Tina Majorino). Foi o derradeiro filme no que actuou Don Ameche, que morreu logo de rematar a rodaxe. Estreouse en galego na TVG o 14 de abril de 2001.

## Sinopse 
Historia dun publicista que perde a súa muller e queda só con Molly, a súa filla de 8 anos. Como a nena perdeu a fala e pechouse en si mesma, Manny decide contratar unha neneira para que o axude.

## Personaxes 
* Whoopi Goldberg como Corrina Washington
* Ray Liotta como Manny Singer
* Tina Majorino como Molly Singer
* Jenifer Lewis como Jevina
* Wendy Crewson como Jenny Davis
* Don Ameche como Avó Harry
* Erica Yohn como Avoa Eva
* Lynette Walden como Annie

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes
Andre (filme)

***Andre*** é un filme estadounidense dirixido por George T. Miller que se estreou en 1994. Protagonizada por Tina Majorino, a historia trata sobre a amizade dunha nena e unha foca. O filme é unha adaptación do libro *A Seal Called Andre*, que se basea nunha historia real.

## Sinopse 
Andre é unha pequena foca orfa, recollida na primavera de 1962 polo capitán do porto, Harry, un grande amante dos animais. A chegada de Andre alterará non só a vida familiar de Harry, senón tamén a da pequena vila pesqueira de Rockport.

## Personaxes 
* Keith Carradine como Harry Whitney
* Chelsea Field como Thalice Whitney
* Joshua Jackson como Mark Baker
* Tina Majorino como Toni Whitney
* Aidan Pendleton como Paula Whitney
* Keith Szarabajka como Billy Baker
* Shirley Broderick como Mrs. McCann
* Andrea Libman como Mary May
* Joy Coghill como Betsy
* Gregory Edward Smith como Bobbye
* Tory como Andre

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo